Ζακ Πολ Μιν

Ο αββάς Ζακ Πολ Μιν (Jacques-Paul Migne, 25 Οκτωβρίου 1800 - 25 Οκτωβρίου 1875) ήταν Γάλλος καθολικός ιερέας, ευρέως γνωστός ως εκδότης θεολογικών, εκκλησιαστικών και πατερικών κειμένων.

 Γεννήθηκε στο Saint-Flour της επαρχίας Cantal στην περιοχή της Αρβέρνης και σπούδασε θεολογία στην Ορλεάνη. Έγινε κληρικός το 1824 και τοποθετήθηκε εφημέριος στο Puiseaux, στην επισκοπή της Ορλεάνης. Ύστερα από διαφωνία του με τον επίσκοπο της Ορλεάνης, έφυγε για το Παρίσι όπου εγκαταστάθηκε το 1833. Εκεί ίδρυσε το περιοδικό L'Univers religieux, το οποίο σύντομα απέκτησε 1.800 συνδρομητές και του οποίου υπήρξε διευθυντής για 3 χρόνια. Κατανοώντας τη δύναμη του Τύπου, ίδρυσε τον εκδοτικό οίκο Imprimerie Catholique. Εξέδωσε σε ταχείς ρυθμούς πολυάριθμα θρησκευτικά βιβλία που απευθύνονταν κυρίως στον κατώτερο κλήρο. Η πρωτοτυπία του ήταν ότι χρησιμοποιούσε φθηνά υλικά, κρατώντας το κόστος χαμηλά και εξασφαλίζοντας κατ' αυτόν τον τρόπο ευρεία κυκλοφορία. Το τυπογραφείο του καταστράφηκε από φωτιά το 1868 και στη συνέχεια ο αρχιεπίσκοπος του Παρισιού απαγόρευσε την επαναλειτουργία του. Το διάταγμα του Πάπα Πίου Θ΄ (1846-1878) για την απαγόρευση χρήσης του μισθού των κληρικών για την αγορά βιβλίων, μεταξύ των οποίων αναφέρονταν ονομαστικά και τα βιβλία του Migne, ήταν η χαριστική βολή. Ο Migne δεν μπόρεσε να ορθοποδήσει και μετά τον θάνατό του το 1875 στο Παρίσι, ο εκδοτικός του οίκος πέρασε στα χέρια των Αδελφών Garnier. Scripturae sacrae cursus completus, σε 28 τόμους (1840-5), όπου συγκέντρωσε σχόλια για κάθε βιβλίο της Αγίας Γραφής ξεχωριστά, Theologiae cursus, επίσης σε 28 τόμους (1840-5), όπου περιέχονται πραγματείες πάνω στο έργο των πρώτων πατέρων, Démonstrations Evangéliques, σε 20 τόμους (1842-52), όπου συγκέντρωσε τα απολογητικά γραπτά πάνω από 100 συγγραφέων όλων των εποχών, Collection Intégrale et Universelle des Orateurs Sacrés, δύο σειρές σε 102 τόμους (1844-66), το οποίο περιέχει εκκλησιαστικά κηρύγματα, Summa Aurea de Laudibus Beatae Mariae Virginis, σε 13 τόμους (1866-68), με ομιλίες για την Παρθένο Μαρία, Encyclopédie théologique, τρεις σειρές σε 171 τόμους (1844-66), όπου υπάρχουν, με αλφαβητική σειρά, αναφορές όχι μόνο σε θεολογικά ζητήματα, αλλά και σε συναφείς και μη επιστήμες, όπως η φιλοσοφία, η γεωγραφία, η ιστορία, η φυσική ιστορία και η βιβλιογραφία. Το έργο, όμως, για το οποίο και έγινε γνωστός ήταν η Patrologiae cursus completus, όπου περιέχονται έργα εκκλησιαστικών πατέρων και συγγραφέων που έγραψαν στα Ελληνικά και στα Λατινικά. Εκδόθηκε σε 2 συλλογές: τη Λατινική Patrologiae Latinae Cursus Completus, δύο σειρές σε 221 τόμους (1844-64), πιο γνωστή ως Patrologia Latina και την Ελληνική Patrologiae Graecae Cursus Completus, πιο γνωστή ως Patrologia Graeca, που πρωτοεκδόθηκε σε λατινική μετάφραση σε 81 τόμους (1856-61) και στη συνέχεια στο ελληνικό κείμενο με λατινική μετάφραση σε 166 τόμους (1857-66). Αν και οι εκδόσεις αυτές έχουν επικριθεί πολλές φορές για την προχειρότητά τους, και τα πολλά λάθη τους, και έχουν κατά μέρος ξεπεραστεί από νεώτερες, δεν μπορεί να παραθεωρηθεί το γεγονός πως μέχρι σήμερα παραμένουν οι μόνες που συγκεντρώνουν τα έργα τόσων πολλών συγγραφέων. Εκκλησιαστικοί πατέρες Πατρολογία Patrologia Graeca Patrologia Latina Η Βιογραφία του, στα γαλλικά Άρθρο στην Catholic Encyclopedia, στα αγγλικά Άρθρο στην Classic Encyclopedia, στα αγγλικά